**Priveliste tăcută**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flori din sânge pe zăpadă,

într-o noapte linistită, unde luna-si oglindeste razele de nostalgie,

curge din artere viața si miroase-a poezie,

trupurile răstignite pe a cerului arcadă.

A trecutului chemare

e un lung si greu vesmânt, ce-n miscarea-i furibundă lasă urme si urgie.

Curge din artere viața si miroase-a poezie,

luna-si odihneste raza într-un vârf de lumânare.

E o liniste acută,

până-n clipa potrivită, când de nicăieri o mână scrie versuri pe zăpadă.

Trupurile răstignite pe a cerului arcadă,

par' a fi din depărtare o priveliste tăcută.

Un destin întunecat,

în adâncă răzvrătire, se cutremură o parte din abisul răstignit.

Ochii mi-s fixați spre bolta unde-atâția au murit.

Noaptea curge ca un giulgiu peste trupu-mi flagelat.